作者:鄭谷
標題:丞相孟夏祗薦南郊紀獻十韻
內容:節應清和候，郊宮事潔羞。至誠聞上帝，明德祀圓丘。雅用陶匏器，馨非黍稷流。就陽陳盛禮，匡國禱鴻休。漸曉蘭迎露，微涼麥弄秋。壽山橫紫閣，瑞靄抱皇州。外肅通班序，中嚴錫慶優。奏歌三酒備，表敬百神柔。池碧將還鳳，原清再問牛。萬方瞻輔翼，共賀贊皇猷。